6. ΝΟΜΟΘΕΤ. ΔΙΑΤΑΓΜΑ υπ’ αριθ. 3911 της 10/11 Νοεμ. 1958  Περί κυρώσεως της από 10.9.1958 Συμβάσεως μεταξύ του Ελληνικού Δημοσίου, της Τραπέζης της Ελλάδος και της Εθνικής Κτηματικής Τραπέζης της Ελλάδος «περί οικονομικής ενισχύσεως πληγέντων υπό σεισμών προς αποκατάστασιν ακινήτων χρησιμοποιουμένων ως κατοικιών ή επαγγελματικής στέγης». Άρθρ. 1ον.-(Κυρούται η ως άνω σύμβασις αφορώσα χορήγησιν υπό την εγγύησιν του Δημοσίου δανείων εις σεισμοπλήκτους, πλην περιφερειών Ιονίων Νήσων, Θήρας, Θεσσαλίας και Μαγνησίας). Άρθρ.2ον.-(Αφεώρα την είσπραξιν ως δημοσίων εσόδων, των καθυστερούμενων οφειλών). Άρθρ.3ον.-1.Παραχωρούνται από της δημοσιεύσεως του παρόντος οριστικώς εις τους σεισμοπλήκτους κατοίκους των χωρίων Ιερισσού, Μ. Παναγίας, Βαρβάρας, Αρναίας, Στρατονίκης, Σταγείρων, Γοματίου, Στρατωνίου και Χανιώτης Νομού Χαλκιδικής τα υπό του Δημοσίου ανεγερθέντα οικήματα ως και χορηγηθέντα οικόπεδα κατά πλήρη κυριότητα και νομήν. Ωσαύτως παραχωρούνται κατά πλήρη κυριότητα και νομήν εις τας οικείας Κοινότητας άπασαι αι απομείνασαι μετά την αποκατάστασιν των σεισμοπλήκτων αδιάθετοι εκτάσεις, εφ’ όσον αύται δεν έχουν επιστραφή εις τους τέως ιδιοκτήτας ή δεν καλλιεργούνται υπ’ αυτών. Τας εκτάσεις ταύτας αι Κοινότητες θα διαχειρίζονται ως αι οικείαι διατάξεις του ισχύοντος Δημοτικού και Κοινοτικού Κώδικος ορίζουσι δια κοινωφελείς σκοπούς δυνάμεναι να διαθέτουσι και δια την αποκατάστασιν αστέγων κατά τας διατάξεις του άρθρ. 11 του Ν.Δ. 3777/1957. Ωσαύτως εις τας οικείας Κοινότητας περιέρχονται αι αφεθείσαι οδοί, πλατείαι και λοιποί κοινόχρηστοι χώροι. 2.Η αποζημίωσις των ιδιοκτητών των απαλλοτριωθεισών εκτάσεων προς αποκατάστασιν των σεισμοπλήκτων των εν τη παρ. 1 του παρόντος χωρίων αίτινες (εκτάσεις) παρέμεινον αδιάθετοι, συμψηφίζεται με την αξίαν των παραχωρηθέντων εις τούτους οικημάτων. Εάν εκ της εκτιμήσεως υπό της Επιτροπής του άρθρ. 1 του Κώδικος Αναγκ. Απαλλοτριώσεων η αξία των οικημάτων υπερβαίνει την αξίαν (απαλλοτριωθεισών) αδιαθέτων εκτάσεων το υπερβάλλον δεν αναζητείται υπό του Δημοσίου.   